นิวคุงได้มากินบุฟเฟ่ต์อาหารญี่ปุ่นที่ร้าน TOHKAI เพราะแฟนผมแนะนำมาครับ บอกว่าเคยมากินร้านนี้แล้วอร่อย ผมเลยจัดซะเลย 555+
โดยร้านนี้จะตั้งอยู่ในย่านอโศกครับ ตั้งอยู่ในประสานมิตรพลาซ่า ชั้น 1 ในซอยสุขุมวิท 23 ครับ (เข้ามาจากทางอโศกก็ได้เช่นกัน)
บรรยากาศในร้านคนจะเยอะมาก คึกคัก แบบว่าถ้าไม่จองคิวมากินล่วงหน้า รับรองไม่ได้กินแน่นอน

ที่ร้านก็จะมีขายทั้งอาหารแบบชุดเซ็ทและแบบบุฟเฟ่ต์ แต่ส่วนใหญ่แล้วคนที่มากินที่นี่ก็จะกินบุฟเฟ่ต์กันหมดครับ
ราคาบุฟเฟ่ต์ต่อคนจะอยู่ที่ 489++ หรือ Net ที่คนละ 576 บาท (ราคานี้ยังไม่รวมเครื่องดื่ม)

เมนูเด็ดๆที่นิวคุงกินแล้วอยากแนะนำก็จะเป็น
1. ซาซึมิ ที่ร้านนี้ใช้ปลาแซลม่อนดีกว่าหลายๆร้านที่ทำบุฟเฟ่ต์เลย เนื้อปลามีความสดใหม่ นุ่มหวานอร่อย สั่งกินหลายจานเลยทีเดียวสำหรับเมนูนี้
2. สเต็กกุ้ง จานนี้ก็อร่อยไม่แพ้กัน ที่ร้านจะใช้กุ้งตัวโตเอาไปทำเป็นสเต็กกระทะร้อน กินแล้วรสจะออกหวานเข้มอร่อย กินแล้วฟินจนต้องเบิ้ลเลย
3. หมูย่างรสเด็ดฮาวาย อันนี้ก็เด็ดไม่แพ้กัน หมูย่างมาได้รสเข้มแฝงรสเผ็ด กินแล้วอร่อยเจริญอาหารมากๆ 
4. กุ้งเทมปุระก็อร่อยได้มาตรฐาน กรอบอร่อย กินได้เรื่อยๆ
5. ปิดท้ายด้วยไอศครีมชาเขียว หวานเย็นอร่อย กินแล้วได้รสหวานเย็นจากชาเขียวอร่อยเลย

สรุปโดยรวม (เต็ม 10)
ให้ 9.5 คะแนน อาหารมีความสดใหม่ อร่อยได้มาตรฐาน พนักงานบริการดี รออาหารไม่นาน

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  7 / 5 / 58